[pic] | EURÓPAI BIZOTTSÁG |

Brüsszel, 2010.10.29.

COM(2010) 617 végleges

Javaslat:

AZ EURÓPAI PARLAMENT ÉS A TANÁCS HATÁROZATA

az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Spanyolország „EGF/2010/005 ES/Comunidad Valenciana Natural Stone” referenciaszámú kérelme)

INDOKOLÁS

A költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság között létrejött, 2006. május 17-i intézményközi megállapodás[1] 28. pontja a pénzügyi keret vonatkozó fejezeteinek felső korlátain felül legfeljebb évi 500 millió EUR erejéig lehetővé teszi az Európai Globalizációs Alkalmazkodási Alap (a továbbiakban: EGAA) igénybevételét.

Az EGAA-ból érkező hozzájárulásokra vonatkozó szabályokat az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendelet[2] tartalmazza.

2010. március 9-én Spanyolország a Comunidad Valenciana (ES52) NUTS II. szintű régióban a NACE Rev. 2. rendszer szerinti 23. ágazatban („Egyéb nemfém ásványi termékek gyártása”)[3] működő 66 vállalatnál történt elbocsátásokat követően „EGF/2010/005 ES/Comunidad Valenciana Natural Stone” referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt.

A kérelem alapos vizsgálata után a Bizottság az 1927/2006/EK rendelet 10. cikke alapján megállapította, hogy a pénzügyi hozzájárulásnak a rendeletben megállapított feltételei teljesülnek.

A KÉRELEM ÖSSZEFOGLALÁSA ÉS ELEMZÉS

Főbb adatok: |

EGAA-referenciaszám | EGF/2010/05 |

Tagállam | Spanyolország |

2. cikk | b) |

Érintett vállalatok | 66 |

NUTS II régió | Comunidad Valenciana [ES52] |

NACE Rev. 2. ágazat | 23. ágazat („egyéb nemfém ásványi termékek gyártása”) |

Referencia-időszak | 2009.3.31–2009.12.30. |

A személyre szabott szolgáltatások kezdetének időpontja | 2010.6.7. |

A kérelem benyújtásának időpontja | 2010.3.9. |

A referencia-időszakban történt elbocsátások száma | 528 |

A támogatásra jogosult elbocsátott munkavállalók száma | 300 |

A személyre szabott szolgáltatások: költségvetés EUR-ban | 2 098 800 |

Az EGAA végrehajtásához kapcsolódó kiadások[4]: költségvetés EUR-ban | 90 200 |

Az EGAA végrehajtásához kapcsolódó kiadások (%) | 4,12 |

Teljes költségvetés EUR-ban | 2 189 000 |

EGAA-hozzájárulás EUR-ban (65 %): | 1 422 850 |

1. A kérelmet 2010. március 9-én nyújtották be a Bizottságnak, és 2010. május 25-ig további információkkal egészítették ki.

2. A kérelem az 1927/2006/EK rendelet 2. cikkének b) pontja szerint eleget tesz az EGAA igénybevételéhez szükséges feltételeknek, és benyújtása a rendelet 5. cikkében említett 10 hetes határidőn belül megtörtént.

Az elbocsátások és a világkereskedelemben a globalizáció hatására bekövetkezett fő strukturális változások, illetve a globális pénzügyi és gazdasági válság közötti kapcsolat

3. Annak bizonyítására, hogy az elbocsátások összefüggésben vannak a pénzügyi és gazdasági világválsággal, Spanyolország hangsúlyozta, hogy a világválság súlyos csapást mért az építőipari ágazatra. Az másodlagos jelzáloghitelek piacának összeomlása az Amerikai Egyesült Államokban, amely világszerte igen káros következményekkel járt a bankokra és a pénzügyi piacokra nézve, közvetlenül hozzájárult ahhoz, hogy csökkent a pénzügyi intézmények tőkealapja, közülük jó néhány vesztett hitelnyújtási képességéből, és nagyobb óvatosságot tanúsít. Ennek eredményeként az építőipari ágazatnak, valamint a magánszemélyeknek nyújtott kölcsönök mértéke drasztikusan lecsökkent, és a fogyasztók bizalmának hanyatlása, illetve a pénzhiány miatt csökkent az új építmények iránti kereslet.

4. Gazdaságélénkítési tervében[5] a Bizottság elismerte, hogy az EU építőipari ágazatában a válság eredményeként kereslet-visszaesés volt tapasztalható. A később elérhetővé vált adatok[6] megerősítették az építőipari ágazatban történt jelentős mértékű visszaesést, amely a 27 tagú EU-ban 2009-ben három egymást követő negyedéven át folytatódott (1. n.é.: –10,8; 2. n.é.: –8,5; 3. n.é.: –9,2 az előző év azonos időszakához képest) elsősorban amiatt, hogy csökkentek a lakóépületekbe történő magánbefektetések. A természeteskő-késztermékek (padlóburkolatok, épülethomlokzat-burkolatok stb.) iránti kereslet szorosan összefügg az építőipari ágazatban tapasztalt kereslettel, amelyet az új építmények száma, valamint a felújítás és modernizáció iránti igény határoz meg. A Bizottság egy ugyanerre az ágazatra és régióra vonatkozó másik EGAA-kérelem értékelésében[7] már megállapította a gazdasági és pénzügyi válságnak a Comunidad Valenciana NUTS II. szintű régióban, a NACE Rev. 2 rendszer szerinti 23. ágazatban (egyéb nemfém ásványi termék gyártása) működő vállalatokra gyakorolt hatását.

Az elbocsátások számának igazolása és a 2. cikk b) pontjában foglalt kritériumok teljesítése

5. Spanyolország e kérelmet az 1927/2006/EK rendelet 2. cikkének b) pontjában említett beavatkozási kritérium alapján nyújtotta be, amely szerint az alapból akkor lehet támogatást nyújtani, ha egy kilenchónapos időszak alatt egy tagállamnak egyetlen vagy két egymással határos NUTS II. szintű régiójában, ugyanabban a NACE Rev. 2. rendszer szerinti ágazatban működő vállalatoktól legalább 500 munkavállalót elbocsátanak.

6. A kérelem arra hivatkozik, hogy a 2009. március 31-től 2009. december 30-ig terjedő kilenchónapos referencia-időszakban 528 személyt bocsátottak el 66, NACE Rev. 2. ágazatba sorolt vállalattól, melyek valamennyien egyetlen NUTS II. szintű régióban, a Comunidad Valenciana területén találhatók. Valamennyi elbocsátottat az 1927/2006/EK rendelet 2. cikke második bekezdésének második francia bekezdése alapján vettek számításba.

Az elbocsátások előre nem látható jellegének bizonyítása

7. A spanyol hatóságok hangsúlyozzák, hogy a gazdasági és pénzügyi válság a világgazdaság hirtelen összeomlásához vezetett, és számos ágazatot súlyosan érintett. A gazdasági helyzet 2008 óta nem követi a korábbi évek tendenciáit. Ez nem egy fokozatos gazdasági visszaesés, amelyre a vállalkozások felkészülhettek volna.

8. A kőkitermelés, valamint a vágott, csiszolt és formázott kő forgalma Spanyolországban az elmúlt években folyamatosan emelkedett (a termelés 2007-ben 17 %-kal volt több, mint 2003-ban). Ennek megfelelően az ágazatban jelentős befektetéseket hajtottak végre a termelési kapacitás növelése érdekében; az egyetlen kockázat, amivel számoltak, a feltörekvő gazdaságok – különösen Kína, India és Vietnám – fokozatosan erősödő termelési kapacitása volt, és a piacon elegendő kereslet mutatkozott arra, hogy a megnövekedett termelést felvegye.

9. A Természeteskő-megfigyelő Központ 2007 második negyedévében végzett felmérése szerint a cégek 27 %-a az eladások előző negyedévhez képest bekövetkezett növekedéséről, 15 %-uk pedig csökkenésről számolt be, míg 58 %-uk az előző negyedévi forgalmával azonos forgalmat bonyolított. Az egy évvel később (2008 második negyedévében) végzett felmérés már egészen más eredményeket mutatott: a vállalatok 57 %-ának csökkent a forgalma, és csak 9 % számolt be növekedésről.

Az elbocsátó vállalkozások és a támogatásra jogosult munkavállalók meghatározása

10. A kérelem 528 elbocsátásra vonatkozik (amelyből 300 a támogatásra jogosult munkavállaló) a következő 66 vállalatnál:

A vállalatok és az elbocsátott személyek száma |

A.E. MARMOL, S.L. | 2 | HIJOS DE FRANCISCO MORANT, S.L. | 10 |

ABADMAR SA | 4 | HISPANO DE MARMOLES, S.A. | 1 |

ALICER, S.A. | 2 | HORMAR XXI, S.L. | 1 |

APLICA MARMOL SL | 1 | HORMIGONES MARTINEZ, S.A. | 1 |

ASEMAGRA SL | 1 | HORMIGONES SAN VICENTE SL | 1 |

AZORIN Y PAYA S.L. | 2 | HORMIGONES TECNOLÓGICOS FORTES S.L. | 42 |

AZULEJOS VEGARA, S.L. | 1 | JESUS GAVALDA SANTANA | 1 |

BARDISA BEBES, S.L. | 1 | JOSE A. GARCIA MOYA SLU | 28 |

BATEIG STONE,S.L. | 1 | JOSE RUIZ MARCO S.L. | 1 |

CALZADOS CONTRADICTION, S.L. | 1 | JUAN JOSE RUIZ GINER | 1 |

CANTERAS ALICANTINAS SL | 1 | LEVANTINA Y ASOCIADOS DE MINERALES SA | 167 |

CANTERAS ALISAN SL | 1 | MARBRES BETANIA, S.L. | 7 |

CANTERAS FASAN, S.L. | 2 | MARFIL MARBLE SL | 1 |

CELITE HISPANICA, S.A. | 1 | MARMOLES ALMOHADE, S .L. | 1 |

CEMEN, S.L. | 9 | MÁRMOLES ARTISTICOS TORNEADOS, S.L. | 3 |

CEMEX ESPAÑA, S.A. | 5 | MARMOLES DAMASO SL | 10 |

CERAMICA MAYOR, S.A. | 2 | MARMOLES DEL MUNDO, S.L.U. | 1 |

CERAMICA TORREGROSA SL | 11 | MARMOLES MAÑEZ, S.L. | 2 |

CERAMICAS ALONSO SL | 3 | MARMOLES MARTINEZ Y GALIANA, S.A. | 1 |

CERAMICAS EL MOLINAR S.L. | 1 | MARMOLES PEPE, S.L. | 1 |

CERAMICAS TORREBLANCA SL | 21 | MARMOLES SER Y ACA, S.L. | 1 |

CERAMOSA SL | 14 | MARMOLES VIEMAPE, S.L. | 3 |

DECO ESCAYOLAS ASPRILLAS, S.L. | 11 | MOPERBAÑ, S.L. | 1 |

DECO ESCAYOLAS HNOS CLEMENTE, S.L. | 1 | NUEVO MARMOL, SL | 2 |

DEKORMAT GLASS SL | 1 | PREFABRICADOS LUFORT SL | 14 |

DENIA MARBRES SL | 1 | PROMOTORA DE INDUSTRIAS CERAMICAS SL | 2 |

DURA GRANITOS Y MARMOLES SL | 2 | PULIMAR STYL, S.L. | 1 |

ELABORACIN GENERAL DE MARMOLES, S.L. | 23 | ROCAS ALICANTE VALENCIA, S.A | 4 |

EXCLUSIVAS RESIMART IBERICA SL | 1 | SANEAMIIENTOS Y AZULEJKOS TAMAIX SL | 1 |

FRANCISCO ORDOÑEZ MEJIAS S.L.U. | 1 | SINKMAR, S.L. | 5 |

GRANITOS DEL MEDITERRANEO, S.A | 3 | SOLER ESTEVAN INSTALACIONES, S.L. | 1 |

GRUPO INDUSTRIAL BEMPE, S.L. | 18 | TEJAS COVERT SL | 53 |

HERMANOS TOLEDANO SL | 9 | YESOS IBERICOS, S.A. | 1 |

Vállalatok száma összesen: 66 | Elbocsátások száma összesen: 528 |

11. A támogatásra jogosult munkavállalók megoszlása a következő:

Kategória | Szám | Százalék |

Férfiak | 280 | 93,33 |

Nők | 20 | 6,67 |

EU-állampolgárok | 295 | 98,33 |

Nem EU-állampolgárok | 5 | 1,67 |

15 és 24 év közöttiek | 7 | 2,33 |

25 és 45 év közöttiek | 107 | 35,67 |

45 évesnél idősebbek | 186 | 62,00 |

12. A támogatásra jogosult munkavállalók közül 3 él fogyatékkal.

13. A foglalkozási kategóriák[8] szerinti megoszlás a következő:

Kategória | Szám | Százalék |

Felsőfokú képzettséget igénylő foglalkozások | 3 | 1,00 |

Technikusok és hasonló foglalkozások | 4 | 1,33 |

Irodai foglalkozások | 12 | 4,00 |

Szolgáltatásban dolgozók | 7 | 2,33 |

Szakképzettséget igénylő ipari foglalkozások | 37 | 12,33 |

Berendezések és gépek kezelői | 140 | 46,67 |

Egyszerű foglalkozások | 44 | 14,67 |

Egyéb/meghatározás nélkül | 53 | 17,67 |

14. Az iskolai végzettségek[9] szerinti megoszlás a következő:

Iskolai végzettség szintje | Szám | Százalék |

Alapfokú oktatás: (tankötelezettség teljesítése) | 103 | 34,33 |

Felső középfokú oktatás | 18 | 6,00 |

Felsőfokú oktatás | 23 | 7,67 |

Egyéb (iskolarendszeren kívüli oktatás) | 3 | 1,00 |

Iskolázatlanok vagy iskolából kimaradók | 153 | 51,00 |

15. Az 528 elbocsátott munkavállaló esetében is hasonlók a százalékarányok, egy különbséggel: a 25–45 év közötti korcsoportból kevesebben (61,14 %), a 45 évesnél idősebbek közül pedig többen tartoznak a támogatásra jogosult munkavállalók közé. Szinte az összes 45 évesnél idősebb elbocsátott munkavállaló támogatásra jogosult. Az iskolázatlan munkavállalók szintén valamennyien az intézkedések kedvezményezettjei lehetnek.

16. Az 1927/2006/EK rendelet 7. cikkének megfelelően Spanyolország megerősíti, hogy az EGAA végrehajtásának különböző szakaszaiban és különösen az EGAA-hoz való hozzáférésben mind jelenleg, mind a jövőben a nők és a férfiak egyenlőségét szem előtt tartó és diszkriminációellenes politikát alkalmaz és fog is alkalmazni.

Az érintett terület, valamint az ott működő hatóságok és érdekelt felek bemutatása

17. Az elbocsátások által érintett terület Comunidad Valenciana NUTS II. szintű régióban található, és az Alicante NUTS III. szintű tartományban lévő Medio Vinalopó „comarcára” (nagyjából a megyének felel meg) összpontosul. A „Természetes kő körzete” megnevezés a megyében öt településre vonatkozik (Pinós, Algueña, La Romana, Novelda és Monforte del Cid). Ebben a körzetben a kőmegmunkálás (vágás, formázás és csiszolás) a fő gazdasági tevékenység mind a vállalatok, mind az ágazatban dolgozók számát tekintve.

18. Az összes spanyol vállalat 11,5 %-a található a Comunidad Valenciana területén. A régió foglalkoztatásából 26 %-ot képvisel a gyáripar; míg a szolgáltatási szektor 60 %-ot, az építőipar 10 %-ot és az elsődleges ágazat 4 %-ot tesz ki. A Comunidad Valenciana gazdasági modelljére a kis- és középvállalkozások nagy aránya jellemző, amelyek főként a bútorok, cipők, textíliák, kerámiák és játékok gyártására specializálódtak. Ezek az ágazatok néhány település körül körzetekbe összpontosulnak.

19. A fő érdekelt felek a következők: a Generalitat Valenciana (Comunidad Valenciana autonóm kormánya) és különösen a SERVEF (az autonóm kormány munkaügyi hivatalai), a Consorcio del Pacto Territorial por el Empleo del Valle del Vinalopó (a Vinalopó völgy területi foglalkoztatásügyi megállapodásának konzorciuma)[10], a szakszervezetek: az UGT-PV, a CCOO-PV, az MCA-UGT-PV és a FECOMA-CCOO-PV[11], Valencia Autonóm Régió Gazdasági Társaságainak Szövetsége (CIERVAL) és a Marmol de Alicante (a márványgyártók egyesülete).

Az elbocsátások várható hatása a helyi, a regionális és az országos foglalkoztatásra

20. A munkanélküliségi ráta Medio Vinalopóban (azaz megyei szinten) a 2007 novemberi 12 336 főről 88,4 %-kal 23 243 főre emelkedett 2009-ben. Ez Alicante tartomány szintjén a munkanélküliség 12 %-át teszi ki.

21. A kőmegmunkáló ágazatban történt elbocsátások száma Comunidad Valencianaban 2005–2007 között viszonylag állandó volt, az elmúlt két évben azonban 405 %-kal emelkedett. Helyi szinten (azaz a természetes kő körzetében található települések szintjén) az elbocsátások száma 525 %-kal (Noveldaban), illetve 694 %-kal (Monóvarban) emelkedett. A körzet településeinek kis mérete miatt (átlagosan 9 800 lakos) az elbocsátások hatása óriási. Medio Vinalopóban a természetes kő körzetében elbocsátott munkavállalók kilencven százaléka férfi.

22. Medio Vinalopó fő gazdagági ágazatai hagyományosan a cipőgyártás, valamint a bőripar és a márványmegmunkálás. A cipő- és bőripar azonban az utóbbi években – elsősorban az ázsiai cipők és egyéb bőrtermékek versenye miatt – nehézségekkel küzd. Az ebből az ágazatból elbocsátott munkavállalók az ezekben az években egyfajta biztonsági hálót jelentő ágazatnak tekintett építő- és márványiparban helyezkedtek el.

23. A foglakoztatás az érintett területen különösen gyenge lábakon áll, tekintve a válságnak a Medio Vinalopóval határos megyékben működő textilipari vállalatokra gyakorolt hatását. A Comunidad Valencianaban a textiliparban történt elbocsátásokat követően Spanyolország 2010 márciusában újabb kérelmet[12] nyújtott be az EGAA-ból igénybe vehető pénzügyi hozzájárulás iránt e munkavállalók támogatására.

A finanszírozásra javasolt, személyre szabott szolgáltatások összehangolt csomagja és annak tételes bontásban meghatározott, becsült költségei, valamint a strukturális alapok által támogatott intézkedésekkel mutatott kiegészítő jelleg

24. Az alábbiakban a javasolt intézkedéstípusok felsorolása következik; ezek az intézkedéstípusok összehangolt csomagot képeznek, amely a munkavállalók munkaerőpiacra történő visszailleszkedését célzó személyre szabott szolgáltatásokból áll.

- Intenzív munkakereséshez nyújtott támogatás : Ez az intézkedés intenzív munkakeresést foglal magában, beleértve mind a helyi, mind a regionális álláslehetőségek passzív és aktív feltárását, beleértve különösen az újonnan kibontakozó gazdasági tevékenységek területén történő önfoglalkoztatást és a természeteskő-ágazatban új szakterületek kialakításának lehetőségét.

- Egyéni online álláskeresési támogatás : Létrehoznak egy weboldalt, hogy a munkavállalók egyéni álláskeresését internetes eszközökkel is megkönnyítsék. A honlap a következő területekről nyújt majd tájékoztatást: 1. terjesztés és kommunikáció. Ez a rész az EGAA-val és az EGAA természeteskő-projekttel kapcsolatban nyújt tájékoztatást: eseménynaptár, hírek, új álláslehetőségek meghirdetése stb. 2. eszközök a munkába való visszatéréshez: saját szakmai képességek és készségek tesztelése, a munkavállaló ismételt munkába állásához vezető út saját megtervezése, online tanfolyamok (pl. aktív álláskereséssel kapcsolatos ismeretek és karriertanácsadás); álláshirdetések stb. 3. eszközök az önfoglalkoztatás érdekében: saját vállalkozói képességek és készségek tesztelése; online tanfolyamok (pl. vállalkozások vezetésével kapcsolatos online képzés); üzleti terv kidolgozásához nyújtott online segítség; vállalkozás indításához nyújtott tájékoztatás stb.) 4. irányítás: monitoring jelentések és beszámolók, a tevékenységek nyilvántartása, útmutatók, eljárások és utasítások stb. Egyes területek elérhetők lesznek a nagyközönség számára, mások azonban csak az intézkedésekben részt vevő munkavállalók és/vagy azok nyomon követését végzők számára.

- Tájékoztatás, kompetenciafelmérés és pályaorientációs tanácsadás: Az intézkedés mind a 300 résztvevő számára elérhető lesz, és a következőket foglalja magában: az EGAA-ról szóló ismertető kampányt az intézkedések potenciális kedvezményezettjei körében, a munkavállalók szakmai profiljának és személyes visszailleszkedési módozatainak meghatározását, a betöltendő munkahelyekről, a szaktudásra és képzettségre vonatkozó követelményekről, az elérhető képzési programokról, valamint a mobilitási támogatásokról, a részvételi ösztönzőkről és az önfoglalkoztatás ösztönzéséről szóló tájékoztatást. A fentieket az aktív álláskereséssel kapcsolatos műhelyfoglalkozás és alapfokú számítógép-kezelői tanfolyam egészíti ki.

- Mentorálás (újraelhelyezkedés ugyanabban az ágazatban) A mentorok tájékoztatást, tanácsot és segítséget nyújtanak a pályaorientáció kezdetétől a pályafutás megtervezésének befejezéséig tartó időszakban, emellett megkönnyítik a kapcsolatfelvételt a potenciális munkaadókkal a természeteskő-ágazatban, és tájékoztatják azokat a lehetséges adókedvezményekről, amelyekben a vállalkozás részesül, ha alkalmazza ezeket a munkavállalókat. A mentorok figyelemmel kísérik a munkavállalók első hónapjait is az ismételt munkába állást követően, és segítenek a munkavállalóknak a helyzetük megszilárdításában.

- A természeteskő-ágazathoz kapcsolódó szakértelem fejlesztése : Az intézkedés résztvevői azokat a szakismereteket sajátítják el, amelyekre az ágazatban a legnagyobb igény mutatkozik. A képzés két hónap fizetett szakmai gyakorlattal egészül ki (résztvevőnként havonta 1 200 EUR). A támogatásra jogosult munkavállalók körülbelül 10 %-a vesz részt ebben az intézkedésben.

- Az oktatók képzése: Azok az elbocsátott munkavállalók, akik szakmai profiljuk alapján a természetes kővel kapcsolatos hagyományos kézműipari mesterségek oktatására alkalmasak, egy nyolcvanórás képzési program keretében elsajátíthatják a tanításhoz szükséges készségeket.

- A természetes kővel kapcsolatos hagyományos kézműipari mesterségek oktatása : A komoly szakmai tapasztalattal rendelkező volt munkavállalók által nyújtott képzés olyan különböző természeteskő-termékek (például oszlopok, oszlopfők, bútorok stb.) előállítására összpontosít, amelyekre kereslet mutatkozik a piacon, amelyek gyártása azonban a megfelelően képzett munkavállalók hiányában abbamaradt. A támogatásra jogosult munkavállalók körülbelül 7 %-a vesz részt ebben az intézkedésben.

- Mentorálás (újraelhelyezkedés bármely ágazatban): A mentorok tájékoztatást, tanácsot és segítséget nyújtanak a pályaorientáció kezdetétől a pályafutás megtervezésének befejezéséig tartó időszakban. Emellett megkönnyítik a kapcsolatfelvételt a potenciális munkaadókkal, és tájékoztatják azokat az adókedvezményekről, amelyekben a vállalkozás részesülhet. A mentorok figyelemmel kísérik a munkavállalók első hónapjait is az ismételt munkába állást követően, és segítenek a munkavállalóknak a helyzetük megszilárdításában.

- Új szakismeretek elsajátítása: Az intézkedés résztvevői olyan ágazatokra irányuló képzésben részesülnek, ahol rövid- vagy középtávon álláslehetőségek vannak kilátásban. A támogatásra jogosult munkavállalók körülbelül 50 %-a vesz részt ebben az intézkedésben.

- Konkrét szakmai képesítések megszerzésére irányuló képzés : A képzést úgy tervezik, hogy megfeleljen a helyi vállalatok meghatározott igényeinek. Az intézkedésben részt vevők legalább 50 %-ának várhatóan állást kínálnak. A támogatásra jogosult munkavállalók körülbelül 17 %-a vesz részt ebben az intézkedésben.

- Mentorálás (vállalkozásösztönzés) : A mentorok tájékoztatást, tanácsot és segítséget nyújtanak a pályaorientáció kezdetétől a pályafutás megtervezésének befejezéséig tartó időszakban. Emellett segítséget nyújtanak a résztvevőknek a üzleti tervek elkészítésében, a finanszírozáshoz való hozzájutásban, a vállalkozás megalapításhoz szükséges adminisztratív teendők elvégzésében és az üzleti tevékenység első hónapjai során.

- Vállalkozásösztönzés : Két rövidebb (egyenként 16 órás) műhelyfoglalkozást jelent, amelyek az önfoglalkoztatásra irányuló üzleti kezdeményezések ösztönzésére és az üzleti elképzelések kidolgozására összpontosítanak.

- Vállalkozások vezetésével kapcsolatos képzés : Ez a képzés 30 munkavállalót céloz meg, a résztvevők a kisvállalkozások irányításához szükséges alapvető készségeket sajátíthatják el.

- Esélyegyenlőség: Az esélyegyenlőség monitorozása biztosítja, hogy az intézkedések megvalósítása során az esélyegyenlőség és az egyenlő bánásmód elve érvényesüljön. Ennek célja az olyan személyes vagy családi akadályok elhárítása, amelyek a munkavállaló intézkedésekben való részvétele útjában állhatnak.

- Eltartott személyeket gondozók számára nyújtott támogatás: Amennyiben az eltartott személyeket (gyermekeket, idős vagy fogyatékkal élő személyeket) gondozó munkavállalók részt vesznek az intézkedésekben, a gondozási költségeikhez való hozzájárulásként havi 400 EUR juttatásban részesülnek. Ennek célja, hogy a munkavállaló fedezni tudja azokat a többletköltségeket, amelyek a képzés vagy egyéb intézkedés igénybevételéből adódnak.

- Utazási támogatás: Azok a munkavállalók, akik részt vesznek az intézkedésekben, napi 20 EUR utazási támogatásban részesülnek az utazási költségeikhez való hozzájárulásként.

- A lakóhely-változtatás okozta költségekhez való hozzájárulás: Azok a dolgozók, akik lakóhelyváltoztatással járó munkát vállalnak el, 3 000 EUR átalányösszegben részesülnek a szükséges költségek fedezése céljából.

- Vállalkozásösztönzés : Azok a munkavállalók, akik önálló vállalkozóként térnek vissza a munkaerőpiacra, 3 000 EUR egyszeri támogatást kapnak. Ez az ösztönző ezeket az önálló vállalkozókat hivatott segíteni a vállalkozás beindulásának kezdeti hónapjaiban.

- Részvételre való ösztönzés : Azok a dolgozók, akik nem kapnak munkanélküli segélyt, az intézkedésekben való részvételük ösztönzése érdekében havi 400 EUR támogatásban részesülnek legfeljebb 12 hónapon keresztül, amelynek előfeltétele az EGAA-intézkedéscsomagban való részvételük.

25. A kérelemben az 1927/2006/EK rendelet 3. cikke szerint feltüntetett, az EGAA végrehajtásához kapcsolódó kiadások irányítási és ellenőrzési tevékenységeket takarnak.

26. A spanyol hatóságok által ismertetett, személyre szabott szolgáltatások az 1927/2006/EK rendelet 3. cikkében meghatározott támogatható tevékenységek közé sorolható aktív munkaerő-piaci intézkedéseknek minősülnek. A spanyol hatóságok e szolgáltatások összköltségét 2 098 800 EUR-ra, az EGAA végrehajtásához kapcsolódó kiadásokat pedig 90 200 EUR-ra (az összköltség 4,12 %-ára) becsülik. Az EGAA-ból igényelt teljes hozzájárulás összege 1 422 850 EUR (az összköltségek 65 %-a).

Intézkedések | A támogatásra jogosult munkavállalók becsült száma | Becsült költségek (egy támogatásra jogosult munkavállalóra) (EUR) | Teljes költség (EGAA és nemzeti társfinanszírozás) (EUR) |

Személyre szabott szolgáltatások (az 1927/2006/EK rendelet 3. cikkének első bekezdése) |

1. Intenzív munkakereséshez nyújtott támogatás (Prospección nuevas oportunidades empleo ) | 300 | 240 | 72 000 |

2. Egyéni online álláskeresési támogatás (Creación de recursos) | 300 | 200 | 60 000 |

3. Tájékoztatás, kompetenciafelmérés és pályaorientációs tanácsadás (Información, diagnóstico y derivación) | 300 | 626 | 187 800 |

4. Mentorálás (újraelhelyezkedés ugyanabban az ágazatban) (Tutorización del itinerario de inserción en el sector) | 50 | 1 452 | 72 600 |

5. A természeteskő-ágazathoz kapcsolódó szakismeretek fejlesztése (Formación específica para nuevos perfiles profesionales) | 27 | 7 500 | 202 500[13] |

6. Az oktatók képzése (Formación para formadores) | 3 | 1 000 | 3 000 |

7. A természetes kővel kapcsolatos hagyományos kézműipari mesterségek oktatása (Recuperación de oficios tradicionales) | 20 | 2 700 | 54 000 |

8. Mentorálás (újraelhelyezkedés bármely ágazatban) (Tutorización de itinerarios de recolocación en otros sectores) | 200 | 1 312,5 | 262 500 |

9. Új szakismeretek elsajátítása (Formación profesional específica) | 150 | 3 933 | 590 000[14] |

10. Konkrét szakmai képesítések megszerzésére irányuló képzés (Formación a medida en el puesto de trabajo) | 50 | 1 900 | 95 000 |

11. Mentorálás (vállalkozásra való ösztönzés) (Tutorización del itinerario de desarrollo empresarial) | 50 | 1 680 | 84 000 |

12. Vállalkozásösztönzés (üzleti kezdeményezések ösztönzése) (Taller de motivación al autoempleo) | 50 | 332 | 16 600 |

13. Vállalkozásösztönzés (üzleti elképzelések kidolgozása) (Taller de generación de ideas de negocio) | 50 | 332 | 16 600 |

14. Vállalkozások vezetésével kapcsolatos képzés (Formación básica en gestión empresarial) | 30 | 1 560 | 46 800 |

15. Esélyegyenlőség (Programa de igualdad de oportunidades) | 300 | 108 | 32 400 |

16. Eltartott személyeket gondozók számára nyújtott támogatás (Ayudas para la atención a personas dependientes) | 40 | 2 400 | 96 000 |

17. A lakóhely-változtatás okozta költségekhez való hozzájárulás (Ayudas a la movilidad geográfica) | 15 | 3 000 | 45 000 |

18. Vállalkozásösztönzés (Ayudas al autoempleo) | 30 | 3 000 | 90 000 |

19. Részvételre való ösztönzés (Incentivos a la participación) | 15 | 4 800 | 72 000 |

A személyre szabott szolgáltatások részösszege | 2 098 800 |

Az EGAA által támogatott intézkedések végrehajtásához kapcsolódó kiadások (az 1927/2006/EK rendelet 3. cikkének harmadik bekezdése) |

Irányítás | 60 000 |

Ellenőrzési tevékenységek | 30 200 |

Az EGAA végrehajtásához kapcsolódó kiadások részösszege | 90 200 |

Becsült költség összesen | 2 189 000 |

EGAA-hozzájárulás (az összköltségek 65 %-a) | 1 422 850 |

27. A spanyol hatóságok megerősítik, hogy a fent leírt intézkedések kiegészítik a strukturális alapok által finanszírozott intézkedéseket, és megtették a szükséges intézkedéseket a kettős finanszírozás elkerülésére.

28. A Comunidad Valenciana területére vonatkozó, 2007-13 közötti Európai Szociális Alap működési programok elsődleges célja a munkavállalók egész életen át tartó tanulásának ösztönzése, a korai iskolaelhagyás leszorítása, különösen nagy hangsúlyt fektetve a leginkább kiszolgáltatott és a társadalmi kirekesztés kockázatának kitett munkavállalókra, főként fiatal vagy 45 év felettiekre, a nőkre vagy a fogyatékkal élő munkavállalókra. Az ESZA által társfinanszírozott intézkedések összefüggésében Spanyolország többek között kiemelte, hogy az e kérelemben érintett vállalatok és munkavállalók egyike sem részesült az ESZA által társfinanszírozott foglalkoztatási tervek keretében végrehajtott intézkedésekben. Néhány munkavállaló azonban az elmúlt évek során részt vett valamilyen képzésen, amelyet az ESZA országos programja, a „Szakképzés” biztosított. Az ESZA és az EGAA ugyanazon célokra irányuló tevékenységeinek és az érintett munkavállalóknak a folyamatos figyelemmel kísérése biztosítja az ESZA és az EGAA közötti hatáskörátfedések elkerülését.

Az érintett munkavállalóknak nyújtott személyre szabott szolgáltatások kezdetének tényleges vagy tervezett időpontja(i)

29. Spanyolország 2010. június 7-én kezdte meg az EGAA általi társfinanszírozásra javasolt, összehangolt csomag keretében a személyre szabott szolgáltatások nyújtását az érintett munkavállalóknak. Ez az időpont tekintendő tehát az EGAA-ból nyújtandó valamennyi támogatásra való jogosultság kezdetének.

A szociális partnerekkel folytatott konzultáció során követett eljárások

30. A szociális partnerekkel az összehangolt intézkedéscsomag előkészítése folyamán konzultáltak. A javasolt kérelmet 2009 júliusa és szeptembere között tartott több ülésen is megvitatták a fenti 19. pontban felsorolt szociális partnerekkel. Ezek ezen túl a konzorciumon belül az intézkedések megvalósítására, figyelemmel kísérésére és értékelésére létrehozott ágazati bizottság[15] keretében, a végrehajtás időszakában is közreműködnek.

Tájékoztatás a nemzeti jog alapján vagy kollektív szerződések értelmében kötelezően végrehajtandó intézkedésekről

31. Az 1927/2006/EK rendelet 6. cikkében foglalt kritériumok tekintetében a spanyol hatóságok kérelmükben:

- megerősítették, hogy az EGAA-ból származó pénzügyi hozzájárulás nem helyettesíti azokat az intézkedéseket, amelyek meghozatala a nemzeti jog vagy kollektív szerződések alapján a vállalatok felelőssége;

- bizonyították, hogy az intézkedések az egyes munkavállalóknak nyújtanak segítséget, és nem vállalkozások vagy ágazatok szerkezetátalakítására irányulnak;

- megerősítették, hogy a fent említett támogatható intézkedésekre más közösségi pénzügyi eszközből nem folyósítanak támogatást.

Irányítási és ellenőrzési rendszerek

32. Spanyolország tájékoztatta a Bizottságot, hogy a pénzügyi hozzájárulást ugyanazok a szervek fogják irányítani és ellenőrizni, amelyek az Európai Szociális Alapot is irányítják és ellenőrzik. Comunidad Valenciana Pénzügyi és Foglalkoztatási Regionális Minisztériuma az irányító hatóság közreműködő szervezeteként jár majd el.

Finanszírozás

33. Spanyolország kérelme alapján az összehangolt, személyre szabott szolgáltatási csomaghoz javasolt EGAA-hozzájárulás 1 422 850 EUR, amely az összköltségek 65 %-át teszi ki. A Bizottság által az EGAA terhére javasolt forrásallokáció a Spanyolország által rendelkezésre bocsátott információkon alapul.

34. Figyelembe véve az EGAA-ból folyósítható pénzügyi hozzájárulásnak az 1927/2006/EK rendelet 10. cikkének (1) bekezdése szerint meghatározott maximális összegét, továbbá az előirányzatok átcsoportosításához megállapított mozgásteret, a Bizottság azt javasolja, hogy a fent említett teljes összeget folyósítsák az EGAA-ból; az összeg a pénzügyi keret 1a. fejezetében különítendő el.

35. A javasolt pénzügyi hozzájárulás összege lehetővé teszi, hogy – az 1927/2006/EK rendelet 12. cikkének (6) bekezdésében szereplő előírás szerint – az év utolsó négy hónapjában az EGAA-ra elkülönített éves maximális összeg több mint 25 %-a továbbra is rendelkezésre álljon támogatások kifizetésére.

36. Az EGAA-ból történő forrásallokációra tett javaslat révén a Bizottság a 2006. május 17-i intézményközi megállapodás 28. pontjának megfelelően kezdeményezi az egyszerűsített háromoldalú eljárást, hogy az EGAA igénybevételének szükségességét és az igényelt összegeket illetően biztosítsa a költségvetési hatóság két ágának egyetértését. A Bizottság felkéri a költségvetési hatóság két ága közül azt, amelyik a megfelelő politikai szinten előbb jut egyetértésre az igénybevételre irányuló javaslattervezet ügyében, hogy szándékáról értesítse a másik ágat és a Bizottságot. A költségvetési hatóság bármelyik ágának elutasító véleménye esetén hivatalos háromoldalú egyeztetést kell kezdeményezni.

37. A Bizottság a 2010. évi költségvetés kötelezettségvállalási és kifizetési előirányzataiba irányuló külön átcsoportosítási kérelmet nyújt be a 2006. május 17-i intézményközi megállapodás 28. pontjának megfelelően.

A kifizetési előirányzatok forrása

38. A végrehajtás jelenlegi állapotában úgy tűnik, hogy a 01 04 05 („A vállalati program befejezése: a kis- és középvállalkozások (kkv-k) pénzügyi környezetének javítása”) költségvetési tétel keretében 2010-re rendelkezésre álló kifizetési előirányzatokat idén nem használják fel teljes mértékben.

39. A kifizetési előirányzatokat vagyonkezelői számlákra csoportosítják át annak érdekében, hogy az Európai Beruházási Alap (EBA) mindenkor képes legyen kifizetéseket tenni a pénzügyi közvetítők részére. A pénzügyi válság jelentős hatással volt a pénzügyi eszközök kifizetési profiljára, különösen a kockázati tőke területén. Az Európai Kockázati és Magántőke Egyesület (EVCA) szerint a befektetések és a tőkekivonások (kilépések) 2007 és 2009 között a válság előtti helyzethez viszonyítva kevesebb mint felére csökkentek. E fejlemények szintén jelentős hatással voltak a 2010. évi kifizetések előrejelzéseire.

40. A fentiek következtében a 2010. évi költségvetésben tervezett kifizetési előirányzatokat 2010-ben nem használják fel teljes mértékben. Ennélfogva 1 422 850 EUR átcsoportosítható.

Javaslat:

AZ EURÓPAI PARLAMENT ÉS A TANÁCS HATÁROZATA

az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Spanyolország „EGF/2010/005 ES/Comunidad Valenciana Natural Stone” referenciaszámú kérelme)

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Unió működéséről szóló szerződésre,

tekintettel az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra[16] és különösen annak 28. pontjára,

tekintettel az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendeletre[17] és különösen annak 12. cikkének (3) bekezdésére,

tekintettel az Európai Bizottság javaslatára[18],

mivel:

(1) Az Európai Globalizációs Alkalmazkodási Alapot (a továbbiakban: EGAA) azzal a céllal hozták létre, hogy kiegészítő támogatást nyújtson azoknak az elbocsátott munkavállalóknak, akik a globalizáció hatására a világkereskedelemben bekövetkezett fő strukturális változások következtében veszítették el munkájukat, és segítse őket a munkaerőpiacra történő ismételt beilleszkedésben.

(2) A 2009. május 1-je után benyújtott kérelmek tekintetében az EGAA hatálya kibővült az olyan munkavállalók támogatásával, akik közvetlenül a pénzügyi és gazdasági világválság miatt veszítették el állásukat.

(3) A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi.

(4) Spanyolország egyetlen, Comunidad Valenciana (ES52) NUTS II. szintű régióban található, a NACE Rev. 2. rendszer szerinti 23. ágazatba („Egyéb nemfém ásványi termékek gyártása”) sorolt 66 vállalatnál történt elbocsátásokra tekintetettel 2010. március 2-án az EGAA igénybevételére irányuló kérelmet nyújtott be, 2010. május 25 pedig további információkkal egészítette ki azt. A kérelem eleget tesz az 1927/2006/EK rendelet 10. cikkében a pénzügyi hozzájárulás meghatározására vonatkozóan megállapított követelményeknek. A Bizottság ezért 1 422 850 EUR összeg rendelkezésre bocsátására tesz javaslatot.

(5) Az EGAA-t tehát igénybe kell venni a Spanyolország által benyújtott kérelem alapján történő pénzügyi hozzájárulás folyósítása érdekében,

A KÖVETKEZŐKÉPPEN HATÁROZOTT: :

1. cikk

Az Európai Unió 2010. évi általános költségvetésének keretein belül az Európai Globalizációs Alkalmazkodási Alapból (EGAA) 1 422 850 EUR összeget vesznek igénybe kötelezettségvállalási és kifizetési előirányzatok formájában.

2. cikk

Ezt a határozatot az Európai Unió Hivatalos Lapjában ki kell hirdetni.

Kelt Brüsszelben/Strasbourgban,

az Európai Parlament részéről a Tanács részéről

az elnök az elnök

[1] HL C 139., 2006.6.14., 1. o.

[2] HL L 406., 2006.12.30., 1. o.

[3] A Bizottság 2006.12.20-i 1893/2006/EK rendelete (HL L 393., 2006.12.30., 1. o.).

[4] Az 1927/2006/EK rendelet 3. cikke harmadik bekezdésének megfelelően.

[5] COM(2008) 800. Az európai gazdasági fellendülés terve.

[6] Vállalkozáspolitikai Főigazgatóság: Impact of the economic crisis on key sectors of the EU – the case of the manufacturing and construction industries (A gazdasági válság hatása az EU kulcsszektoraira – a feldolgozó- és az építőipar). 2009. decemberi frissítés(http://ec.europa.eu/enterprise/policies/industrial-competitiveness/documents/index_en.htm).

[7] COM(2010)216. Javaslat: az Európai parlament és a Tanács határozata az Európai Globalizációs Alkalmazkodási Alapnak […] igénybevételéről (Spanyolország „EGF/2009/014 ES/Comunidad Valenciana” referenciaszámú kérelme)

[8] A kategóriák a foglalkozások az egy számjegyű egységes nemzetközi osztályozási rendszeren alapulnak (International Standard Classification of Occupations, ISCO-88)

[9] Az Oktatás Nemzetközi Osztályozási Rendszere (ISCED 97) szerinti besorolás alapján.

[10] Ezt a konzorciumot Villena, Novelda, Salinas, La Alguena, Aspe és Monforte de Cid települések polgármesterei és a Vinalopó völgy települései által alkotott partnerség képviselője; a szakszervezetek és a helyi gazdasági társaságok alkotják.

[11] Unión General de Trabajadores del País Valenciano (UGT-PV), Comisiones Obreras del País Valenciano (CC.OO.-PV), Federación del Metal, Madera y Afines de la UGT del País Valenciano (MCA-UGT-PV) és Federación de Construcción, Madera y Afines (FECOMA-CC.OO.-PV).

[12] EGF/2010/009 ES/Comunidad Valenciana referenciaszámú kérelem – textilipar

[13] Az 5., 6., 7., 9., 10., 12., 13. és 14. intézkedés összköltsége magában foglalja a résztvevőknek fejenként, a részvétel minden napjára nyújtott 20 EUR napi utazási támogatást.

[14] Az öszköltség eltérése az egységköltségek kerekítéséből fakad (3 933,34 EUR).

[15] Consorcio del Pacto Territorial por el Empleo del Valle del Vinalopó.

[16] HL C 139., 2006.6.14., 1. o.

[17] HL L 406., 2006.12.30., 1. o.

[18] HL C […], […], […]. o.